Acatistul Maicii Domnului “Pantanassa * 


Materiale despre Icoana Maicii Domnului “Pantanassa”: 


https://findependent.academia.edu/emystea/Icoana-Maicii-Domnului-Pantanassa 
https://archive.org/details/Qsteaemy?query=Pantanassa 


https://www.slideshare.net/steaemy 1/search_my_uploads?type=&new=&q=Pantanassa 


2 ok e 


Icoana Maicii Domnului “Pantanassa” (“Impărăteasa a toate”): 


https://www.academia.edu/43987656/Icoana_Maicii_Domnului_Pantanassa_% C3% 8Emp 
9% C4% 83r%C4%83teasa a _ toate 


https://archive.org/details/ic.-md-pantanassa 


https://www.slideshare.net/steaemy1/ic-md-pantanassa-edit 


2 ok e 


La mănăstirea Vatoped, icoana Maicii Domnului Pantanassa este sărbătorită pe 15 
octombrie, în timp ce la metocul Sfântul Nicolae din Porto Lagos, prăznuirea se fa- 
ce pe ll septembrie. In Rusia, icoana este sărbătorită pe 18 august. 


&&& 
Rugăciuni începătoare 
În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 


Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 


Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit, 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


2 oo 


Acatistul Maicii Domnului "Vindecătoarea" (Mănăstirea Radu Vodă): 


https://www.youtube.com/watch ?reload=9&v=DEBlnYRh4YM 
https://www.youtube.com/watch?v=DEBlnYRh4YM&t=106s 


Acatistul Icoanei Maicii Domnului Pantanassa (Vindecatoarea de cancer) - Arhi- 
diacon Vlad Rosu: 
https://www.youtube.com/watch?v=TizExh3Qq4k 


Acatistul Maicii Domnului vindecatoare de cancer Pantanassa: 
https://www.youtube.com/watch?v=W IhklVOB5yk 


Acatistul Maicii Domnului Vindecatoarea sau Pantanassa: 
https://www.youtube.com/watch?v=B8p3gspGnKA 


Acatistul pentru vindecarea de cancer, către icoana Maicii Domnului Pantanassa 18 
august: 
https://www.youtube.com/watch?y=PewKiD7lnY4 


Acatistul Maicii Domnului Pantanassa şi Acatistul Sf. Nichifor leprosul: 
https://www.youtube.com/watch?v=lfraT_hVyNE 


&&& 
Condacele şi Icoasele 


Condacul 1 

Noi, credincioşii robii tăi, stând cu mustrare de inimă înaintea icoanei tale celei noi 
arătate, te cântăm cu laude, o, Împărăteasă a toate. Trimite de sus vindecarea ta pe- 
ste robii tăi care acum aleargă la tine ca să putem să-ţi cântăm cu bucurie: Bucură- 
e, 0, Împărăteasă a toate, care vindeci neputinţele noastre prin darul tău! 


Icosul 1 

Arhanghelul a venit din cer ca să-i spună Împărătesei a toate: Bucură-te! Văzân- 
du-Te pe Tine, Doamne, luând trup omenesc, cu dumnezeiască vestire a strigat că- 
tre ea lucruri ca acestea: 

Bucură-te, începătoarea mântuirii noastre; 

Bucură-te, împlinirea iertărilor noastre de către Creator; 

Bucură-te, că prin tine Dumnezeu a devenit trup; 

Bucură-te, că în tine Cel Nevăzut Se arată; 

Bucură-te, ceea ce ai primit mila păcii; 

Bucură-te, că în tine s-a ţesut haina de carne a Cuvântului; 

Bucură-te, Slava ridicată dincolo de înţelegerea minţii; 

Bucură-te, mană cerească prin care inimile sunt chemate la viaţă; 

Bucură-te, stea strălucită de har; 

Bucură-te, izvor care izvorăşti apa cea vie; 

Bucură-te, Maică a lui Dumnezeu, binecuvântată între femei; 

Bucură-te, Fecioară neîntinată care ai născut pe Mântuitorul lumii; 

Bucură-te, o, Împărăteasă a toate, care vindeci neputinţele noastre prin darul 
tău! 


Condacul al 2-lea 


Cuvântul cel Nenăscut încape într-un prunc, prin tine, Fecioară, aducând tămă- 
duire tuturor celor care cinstesc Naşterea din tine, cea nefurată de nuntă, cântând: 
Aliluia! 


Icosul al 2-lea 

Căutând să cunoască ceea ce este necunoscut, a strigat Fecioara către îngerul cel 
vestitor: "Arată-mi cum eu, Fecioară fără pată, pot fi Maică a Celui Preaînalt?" Iar 
Gavriil cu frică i-a răspuns strigând unele ca acestea: 

Bucură-te, cea aleasă de Sfatul Cel Preaînalt; 

Bucură-te, cea repede auzitoare a celor ce se roagă ţie; 

Bucură-te, comoara de pace a lui Hristos; 

Bucură-te, nădejdea şi puterea poporului tău; 

Bucură-te, minunată nimicitoare a blestemului cancerului; 

Bucură-te, vindecătoarea neputinţelor; 

Bucură-te, apărătoarea lumii; 

Bucură-te, izbăvitoare de griji; 

Bucură-te, alinătoarea plânsului şi a lacrimilor; 

Bucură-te, care deschizi porțile mântuirii tuturor; 

Bucură-te, sceptru şi putere a celor ce locuiesc în Sfântul Munte; 

Bucură-te, toiagul călugărilor şi al laicilor; 


Bucură-te, 0, Împărăteasă a toate, care vindeci neputinţele noastre prin darul 
tău! 


Condacul al 3-lea 

Puterea celui Preaînalt te-a umbrit, Fecioară şi Cel Neatins S-a făcut trup, arătân- 
du-te pe tine poiană dulce a celor ce voiesc să culeagă mântuirea atunci când cântă: 
Aliluia! 


Icosul al 3-lea 

Icoana ta, "Împărăteasă a toate" a fost slăvită, o, Maică a lui Dumnezeu, atunci 
când vindecările au prins a curge din chipul tău. Tu dai vindecare celor care cântă 
înaintea ei cu credinţă, înmulţind cântările astfel: 

Bucură-te, Maică a luminii nestinse; 

Bucură-te, biruinţa celor care rabdă până la sfârşit; 

Bucură-te, doctor adevărat al celor ce bolesc şi sunt în necaz; 

Bucură-te, zid apărător al văduvelor şi orfanilor; 

Bucură-te, deschizătoare a uşilor Raiului; 

Bucură-te, apărătoare a celor ce trudesc şi duc sarcini grele; 

Bucură-te, mijlocitoare pentru mântuirea credincioşilor; 

Bucură-te, ceea ce te rogi pentru neamul creştinesc; 


Bucură-te, scară cerească prin care ne ridicăm de pe pământ la cer; 

Bucură-te, apă vie care speli păcatele noastre de moarte; 

Bucură-te, mieluşeaua care păzeşti inimile celor neprihăniţi; 

Bucură-te, văl apărător care adăposteşti copiii Bisericii, 

Bucură-te, o, Împărăteasă a toate, care vindeci neputinţele noastre prin darul 
tău! 


Condacul al 4-lea 

Vrând să dea viaţă lumii, Stăpânul tuturor S-a sălăşluit în pântecele tău, fără să ştii 
de bărbat, arătându-te pe tine maică a credincioşilor, învăţându-i să cânte lui Dum- 
nezeu: Aliluia! 


Icosul al 4-lea 

Slăvite lucruri ne-au înconjurat de la tine, o, cetate a lui Dumnezeu, prin vinde- 
cările pe care le reverşi şi primind izvoare răcoritoare de vindecare, îţi strigăm cu 
mulțumire unele ca acestea, o, Împărăteasă a toate: 

Bucură-te, iarbă vindecătoare care uşurezi suferinţa; 

Bucură-te, răcoreală care potoleşti fierbinţeala bolii; 

Bucură-te, flacără care arzi blestemul cancerului; 


Bucură-te, cea care ridici din patul durerii pe cei pe care doctorii nu-i mai pot ridi- 
ca; 

Bucură-te, cea care îți arăţi faţa ta cea prea curată celor aleşi ai tăi; 

Bucură-te, cea care ne scoţi din cătuşele păcatelor; 

Bucură-te, căci prin tine ne-a fost dată scoaterea din moarte; 

Bucură-te, că prin tine mulțime de credincioşi au fost mântuiţi; 

Bucură-te, înălțime curată, neatinsă de gândul omenesc; 

Bucură-te, adâncime trăită de lume; 

Bucură-te, cea care ai fost profeţită de patriarhii Vechiului Testament; 

Bucură-te, călăuzitoarea ierarhilor care se roagă ţie; 

Bucură-te, o, Împărăteasă a toate, care vindeci neputinţele noastre prin darul 
tău! 


Condacul al 5-lea 

Te-ai arătat a fi, o, Fecioară, templul cel prea curat al Mântuitorului. De aceea că- 
dem înaintea ta, prea curată şi cerem să ne faci şi pe noi fii ai lui Dumnezeu ca să 
strigăm către tine: Aliluia! 


Icosul al 5-lea 
Cetele îngerilor văzând în mâinile tale pe Cel ce a făcut cu mâna pe om şi cuno- 


scându-te a fi Doamnă şi Stăpână, deşi singură te-ai numit "Roaba Domnului”, prea 
curato, cu grabă slujesc ţie, una binecuvântată, cu cântări ca acestea: 

Bucură-te, cea pe care Dumnezeu te-a pus mai presus decât Oştile cereşti; 
Bucură-te, cea care umpli lumea cu vindecări minunate; 

Bucură-te, cea care auzi slava şi laudele cerurilor; 

Bucură-te, cea care primeşti mulţumirile pământului; 

Bucură-te, cea care arzi sămânţa putrejunii din inimile noastre; 

Bucură-te, zeloasă biruitoare a vicleniilor diavolului; 

Bucură-te, ceea ce umpli valea acestei vieţi cu lacrimi de bucurie; 

Bucură-te, ceea ce prefaci grijile în dulceaţă cerească; 

Bucură-te, miros de bună mireasmă primit de Dumnezeu; 

Bucură-te, nemăsurată bucurie a păcătoşilor care se pocăiesc; 

Bucură-te, armura adevărului împotriva ispitelor; 

Bucură-te, scut de apărare împotriva duşmăniei şi a distrugerii; 

Bucură-te, 0, Împărăteasă a toate, care vindeci neputinţele noastre prin darul 
tău! 


Condacul al 6-lea 


Binevestitorii Cuvântului lui Dumnezeu, apostoli ai Mântuitorului, minunat au fost 
aduşi de faţă, Fecioară, când ai fost ridicată de la pământ la cer, ca să-l poată cânta 
cu o inimă şi cu o gură lui Dumnezeu: Aliluia! 


Icosul al 6-lea 

Har minunat s-a arătat din icoana ta, Împărăteasă a toate, când tânărul cel întune- 
cat de învățături satanice a căzut ţeapăn la pământ înaintea ei şi a fost slobozit din 
legăturile întunericului, cu frică şi cu bucurie a strigat către tine acestea: 

Bucură-te, îndreptătoarea vieţii păcătoase; 

Bucură-te, mângâierea celor chinuiţi; 

Bucură-te, alungătoarea hoardelor de demoni din Biserică; 

Bucură-te, risipitoarea norilor întunecaţi ai păcatului; 

Bucură-te, distrugătoarea capcanelor celor nevăzute; 

Bucură-te, atotputernica biruitoare a vrăjilor sataniceşti; 

Bucură-te, far care luminezi calea celor rătăciţi; 

Bucură-te, nor care aperi pe cei nevinovaţi de rele; 

Bucură-te, munte care ne hrăneşti pe noi cu mană cerească; 

Bucură-te, vale a acestei vieţi, care ne saturi cu umilinţa lui Hristos; 

Bucură-te, piatră scumpă a Împărăției Cerurilor; 

Bucură-te, rază a luminii celei veşnice; 


Bucură-te, o, Împărăteasă a toate, care vindeci neputinţele noastre prin darul 
tău! 


Condacul al 7-lea 

Voind să Te dai pe Tine Însuţi hrană celor credincioşi, Te-ai întrupat din Sfânta 
Fecioară, ca primind prea curatul Tău trup şi sfântul Tău sânge, să Te cunoaştem 
pe Tine, Dumnezeul cel Adevărat. De aceea, minunându-ne de această neatinsă în- 
ţelepciune, strigăm către tine: Aliluia! 


Icosul al 7-lea 

Făcătorul a toate ne-a mai descoperit o taină când împreună cu apostolii Săi, a 
mâncat Cina cea de Taină. Iar noi, care ne rugăm Împărătesei a toate, să ne facă 
părtaşi sfintelor daruri, îi aducem cântări ca acestea: 

Bucură-te, dătătoare a Pâinui cereşti; 

Bucură-te, purtătoarea vieţii celei veşnice; 

Bucură-te, potir din care ne împărtăşim cu Hristos; 

Bucură-te, ceea ce te uneşti suflet şi trup cu Hristos; 

Bucură-te, linguriţă de aur plină cu tainele cereşti; 

Bucură-te, chivot nepreţuit în care se află Sfintele Daruri; 

Bucură-te, cea care ne arăţi Sfânta Împărtăşanie; 


Bucură-te, masă binecuvântată care ne dai hrana cea sfântă; 

Bucură-te, cea care îi aşezi de-a dreapta ta pe cei care se împărtăşesc cu cinste; 
Bucură-te, cea care scoţi din iad pe apărătorii Sfintei Liturghii; 

Bucură-te, călăuzitoarea celor morți spre fântâna nemuririi; 

Bucură-te, tare adăpost de pace pentru copii tăi; 

Bucură-te, o, Împărăteasă a toate, care vindeci neputinţele noastre prin darul 
tău! 


Condacul al 8-lea 

Privind la minunata Naştere a lui Hristos şi părăsind grijile cele lumeşti, să ne înăl- 
țăm inimile, căci pentru aceasta S-a întrupat Cel Preaînalt ca să ne tragă la Sine pe 
cei ce-l cântăm: Aliluia! 


Icosul al 8-lea 

Fiind dintotdeauna în sânul Tatălui, Cuvântul cel Necuprins S-a făcut trup pe pă- 
mânt. Dumnezeu cel mare a slăvit-o pe Fecioară şi a căutat spre smerenia Maicii 
Sale, care aude de la noi cuvinte ca acestea: 

Bucură-te, chivot al necuprinsului Dumnezeu; 

Bucură-te, cea care arăţi lumii pe Creatorul cel mai presus de lume; 

Bucură-te, cutremurătoare a puterii morții; 


Bucură-te, vindecătoarea rănii lui Adam; 

Bucură-te, leac vindecător al rănilor sufleteşti; 

Bucură-te, untdelemn sfânt care ungi rănile trupeşti; 

Bucură-te, uşurătoarea durerilor celor care nasc; 

Bucură-te, cea care biruieşti iadul; 

Bucură-te, cea care toceşti boldul morţii; 

Bucură-te, nădejdea învierii de obşte; 

Bucură-te, cea care aduci adevărată mântuire ortodocșilor; 

Bucură-te, o, Împărăteasă a toate, care vindeci neputinţele noastre prin darul 
tău! 


Condacul al 9-lea 

Toată firea cea îngerească şi cea omenească s-a uimit de slăvita şi neînţeleasa Ta 
întrupare, Cuvântule al lui Dumnezeu. Luând aminte cu minunare la această taină a 
smereniei, cu frică şi cutremur, noi cei mulțumitori strigăm către Tine: Aliluia! 


Icosul al 9-lea 

Răniți fiind cu multe boli, am primit vindecări peste măsură de la icoana ta, o, 
Împărăteasă a toate şi prin credinţă, îmbogăţindu-ne cu har, cu glas mare strigăm 
către tine: 


Bucură-te, statornică păstrătoare a sănătăţii pruncilor; 

Bucură-te, aducătoare de sănătate celor bolnavi; 

Bucură-te, vindecătoarea copiilor bonavi; 

Bucură-te, mama tinerilor în suferinţă; 

Bucură-te, cea care ridici pe cei ce zac pe patul bolii; 

Bucură-te, întărirea celor stăpâniţi de frica morţii; 

Bucură-te, cea care iei seama la plânsul bărbaţilor; 

Bucură-te, cea care asculţi suspinul nostru; 

Bucură-te, cea care îneci durerea pământească în bucuria cerească; 
Bucură-te, răbdare cerească în faţa furtunilor devastatoare; 
Bucură-te, cea care aduci bucurie celor ce plâng; 

Bucură-te, ceea ce aduci îmblânzirea relelor pe aripile rugăciunii; 
Bucură-te, o, Împărăteasă a toate, care vindeci neputinţele noastre prin darul 
tău! 


Condacul al 10-lea 

Vrând să mântuiască firea omenească stricată prin păcat, Creatorul tuturor a pogo- 
rât peste tine ca roua peste lâna lui Ghedeon şi te-a făcut rug aprins. Dumnezeu 
fiind, EI S-a făcut om pentru care pururea Îi cântăm: Aliluia! 


Icosul al 10-lea 

Zid apărător eşti fecioarelor, Preacurată şi celor care se luptă pentru curățire. Dum- 
nezeu S-a sălăşluit întru tine curăţind întreaga fire cugetătoare eliberând-o de toată 
întinăciunea, pentru care îţi cântăm unele ca acestea: 

Bucură-te, cea care vorbeşti cu cei care caută tăcerea; 

Bucură-te, coroană a celor care îşi păstrează neatinsă fecionia; 

Bucură-te, început şi sfârşit al desăvârşirii duhovniceşti; 

Bucură-te, tezaur al revelaţiei divine; 

Bucură-te, cunoscătoare a sfatului Sfintei Treimi; 

Bucură-te, izvor al mântuirii bărbaţilor virtuoşi; 

Bucură-te, înălțime neatinsă de minţile trufaşe; 

Bucură-te, adăpost deschis pentru inimile umile; 

Bucură-te, Preacurată, mai imaculată decât cerurile; 

Bucură-te, ceea ce eşti mai cinstită decât heruvimii şi serafimu; 

Bucură-te, cea plină de veselie căreia arhanghelul ţi-a spus: “Bucură-te”; 
Bucură-te, cea mângâiată care ai atins cu mâna pe Hristos cel înviat; 

Bucură-te, o, Împărăteasă a toate, care vindeci neputinţele noastre prin darul 
tău! 


Condacul al 11-lea 


Străduindu-ne cu mintea să aducem o cântare Mântuitorului, noi şi eu nevrednicul, 
Stăpână şi Doamnă, rămânem robii tăi; căci cine poate fi vrednic să aducă imnuri 
lui Dumnezeu, al cărui nume este ca mirul curat; de aceea Ii cântăm: Aliluia! 


Icosul al 11-lea 

Ca o mare lumină - Răsăritul cel de Sus - Fiul tău şi Dumnezeu a strălucit peste 
noi, cei ce locuim întru întuneric. Ci vino şi la noi, Fecioară. Tu eşti lumânare într- 
un sfeşnic, un copil purtător de lumină al Bisericii, care ne îndemni să-ţi aducem 
cântări ca acestea: 

Bucură-te, zori ai Soarelui cunoaşterii; 

Bucură-te, lăcaş al firii dumnezeieşti; 

Bucură-te, lumina din care se ţese haina Sfinţilor; 

Bucură-te, torță care înlături întunericul demonilor; 

Bucură-te, luminarea minţilor nepricepute; 

Bucură-te, lumină pentru inimile păcătoase; 

Bucură-te, mâna cea dreaptă care ne scoţi pe noi din marea deşertăciunilor; 
Bucură-te, Rază de lumină care călăuzeşti spre Împărăţie sufletele celor mântuiţi; 
Bucură-te, fulger care-i faci să tresară pe cei nepocăiţi; 

Bucură-te, luminătoarea conştiinţelor nepocăite; 

Bucură-te, îmblânzirea Judecăţii lui Dumnezeu; 


Bucură-te, 0, Împărăteasă a toate, care vindeci neputinţele noastre prin darul 
tău! 


Condacul al 12-lea 

Vrând să ne dea harul Său, Dătătorul Vechiului Testament ne-a dăruit Testamen- 
tul cel nou. Şi primind astfel harul nu prin lucrarea legii, ci prin credinţa cea ade- 
vărată şi aflând astfel mântuirea Îi cântăm Lui: Aliluia! 


Icosul al 12-lea 

Înălțăm imnuri Naşterii sfinte aşa cum Israel prea mărea cu chimvale tabernacolul 
Legii vechi care era doar umbra ta, Maică şi Fecioară, adevăratul Tabernacol pe ca- 
re noi, acum, te slăvim cu bărbăţie ca să auzi de la toți spuneri ca acestea: 
Bucură-te, cântec cântat de înălțimi; 

Bucură-te, psalm răsunând jos; 

Bucură-te, vrednică roabă a Unuia Dumnezeu; 

Bucură-te, cea plăcută Sfintei Treimi pentru smerenia ta; 

Bucură-te, cea care porţi în tine pe Cel care a făcut veacurile; 

Bucură-te, tron al Celui care ţine Universul în mâinile Sale; 

Bucură-te, taină neînţeleasă a vârstelor şi a timpurilor; 

Bucură-te, nădejde tare a popoarelor şi a neamurilor; 


Bucură-te, adevărată bucurie a preoților cucernici; 

Bucură-te, repede auzitoare a rugăciunilor din biserici şi din chilii; 

Bucură-te, vas al milei ales de Dumnezeu; 

Bucură-te, o, Împărăteasă a toate, care vindeci neputinţele noastre prin darul 
tău! 


Condacul al 13-lea (de trei ori) 

O, Maică, Împărăteasă a toate, care ai purtat pe Cuvântul cel mai sfânt decât toţi 
sfinţii, primeşte această cântare a noastră, vindecă-ne de bolile de moarte şi scoate- 
ne din judecata ce va să vie peste noi, cei ce-ţi cântăm: Aliluia! 


După care se citeşte: 


Icosul 1 

Arhanghelul a venit din cer ca să-i spună Împărătesei a toate: Bucură-te! Văzân- 
du-Te pe Tine, Doamne, luând trup omenesc, cu dumnezeiască vestire a strigat că- 
tre ea lucruri ca acestea: 

Bucură-te, începătoarea mântuirii noastre; 

Bucură-te, împlinirea iertărilor noastre de către Creator; 

Bucură-te, că prin tine Dumnezeu a devenit trup; 

Bucură-te, că în tine Cel Nevăzut Se arată; 

Bucură-te, ceea ce ai primit mila păcii; 

Bucură-te, că în tine s-a ţesut haina de carne a Cuvântului; 

Bucură-te, Slava ridicată dincolo de înţelegerea minţii; 

Bucură-te, mană cerească prin care inimile sunt chemate la viaţă; 

Bucură-te, stea strălucită de har; 

Bucură-te, izvor care izvorăşti apa cea vie; 

Bucură-te, Maică a lui Dumnezeu, binecuvântată între femei; 

Bucură-te, Fecioară neîntinată care ai născut pe Mântuitorul lumii; 

Bucură-te, o, Împărăteasă a toate, care vindeci neputinţele noastre prin darul 
tău! 


Condacul 1 

Noi, credincioşii robii tăi, stând cu mustrare de inimă înaintea icoanei tale celei noi 
arătate, te cântăm cu laude, o, Împărăteasă a toate. Trimite de sus vindecarea ta pe- 
ste robu tăi care acum aleargă la tine ca să putem să-ţi cântăm cu bucurie: Bucură- 
fe, 0, Împărăteasă a toate, care vindeci neputinţele noastre prin darul tău! 


Apoi se cântă Tropar-ul (glas 4): Stăpână şi Doamnă, prin dătătoarea de bucurie, 
prea cinstită icoana ta "Impărăteasă a toate", mântuieşte pe cei care cu fierbinţeală 


cer mila ta; slobozeşte-i din toate durerile pe cei care aleargă la tine, din toate neca- 
zurile scapă turma ta care cere de la tine mijlocirea ta. 


ŞI se citesc Rugăciunile care urmează: 


GAcatistul 
CMaicii CDomnului 


«GPantanassa» 


- vindecătoare de cancer - 


Rugăciunea întâi către Maica Domului 


Atotbună Stăpână, Sfântă Maică a lui Dumnezeu, Pantanassa, Împărăteasă a toate 
nu sunt vrednic ca să intri sub acoperământul meu. Ci ca ceea ce eşti milostivă 
Maica Dumnezeului celui milostiv, spune numai un cuvânt şi se va tămădui sufle- 
tul meu şi trupul meu slăbit se va întări. Căci tu ai tărie putincioasă şi cuvântul tău 
este plin de putere, o, Împărăteasă a toate. Adu-mi biruinţa, roagă-te pentru mine 
ca să măresc numele tău cel minunat totdeauna, acum şi pururea şi în vecii vecilor. 
Amin. 


Rugăciunea a doua 


O, prea curată Maică a lui Dumnezeu, Împărăteasă a toate, auzi suspinurile noa- 
stre cele pline de durere înaintea icoanei tale celei făcătoare de minuni. Întoarce-ţi 
privirea spre copiii tăi bolnavi de boli netămăduite, care cad înaintea sfintei tale 
icoane cu credinţă. Şi precum pasărea îşi acoperă cuibul cu pui cu aripile, aşa aco- 
peră-ne şi tu, Fecioară, cu omoforul tău cel vindecător. 


In acest loc în care nădejdea se subțiază, mila ta să fie nădejde neîndoielnică. Aici 
unde grijile amare ne copleşesc, dă-ne răbdare şi odihnă; unde chinul şi deznă- 
dejdea se cuibăresc în suflet, fă să răsară lumina necreată a lui Dumnezeu. 


Mângâie-i pe cei fricoşi, întăreşte-i pe cei slabi, varsă blândeţe şi lumină peste ini- 
mile amărâte. Vindecă poporul tău cel bolnav, atotmilostivă Stăpână, binecuvân- 
tează mințile şi inimile doctorilor, ca să fie instrumentele Atotputernicului doctor - 
lisus Hristos, Mântuitorul. 


Ne rugăm înaintea icoanei tale ca puterea ta să trăiască în noi, Stăpână şi Doamnă. 
Întinde mâinile tale pline de vindecări, bucuria celor întristaţi, mângâierea celor 
îndureraţi, ca degrab primind ajutorul tău cel minunat să lăudăm Treimea cea de 
viaţă Făcătoare şi nedespărțită: Tatăl, Fiul şi Duh Sfânt, acum şi pururea şi în vecii 
vecilor. Amin! 


(Acest Acatist mi-a fost trimis de călugărițele de la mănăstirea de convertite la 
Ortodoxie, Sfântul Paisie Velicicovschi din Arizona. L-am tradus cu ajutorul Mai- 
cii Domnului, Împărăteasa a toate, după versiunea engleză pentru ca cei bolnavi 
să aibă o mângâiere în suferința lor. Binefacerile Preasfintei Fecioare şi Împă- 
rătese - Pantanassa - să se reverse peste noi toţi, căci ea este rugătoarea noastră 


înaintea Fiului Său şi Dumnezeu, Domnul nostru lisus Hristos. Amin! ) 

Tradiţia Bisericii păstrează cu grijă toate aceste minunate apărări şi milostiviri ale 
Sfintei Fecioare pentru creştinii ortodocşi prin vreme. 


Această icoană făcătoare de minuni al cărui Acatist îl publicăm a fost slăvită prin 
mila lui Dumnezeu în veacul nostru cel atât de slab în credinţă şi atât de plin de 
păcate şi de griji, prin minunate vindecări de boli trupeşti şi sufleteşti. 


Numele grecesc al icoanei este Pantanassa, pe româneşte, Impărăteasa a toate. 
Icoana se află încă din secolul al 17-lea, la Sfântul Munte, în Biserica mare a 
Mănăstirii Vatoped. 


De cum a fost aşezată acolo, îndată a săvârşit o minune: Un tânăr a venit la mă- 
năstire să se închine icoanei Maicii Domnului. Când s-a apropiat de ea, faţa Maicii 
Domnului a început să strălucească şi o putere nevăzută l-a trântit la pământ. Când 
şi-a revenit în sine, tânărul a mărturisit părinților mănăstirii că trăise departe de 
Hristos şi că practicase magia. Din momentul intervenției miraculoase a Sfintei 
Fecioare, el şi-a schimbat viaţa şi a devenit un foarte devotat creştin. 


Icoana Maicii Domnului, Împărăteasa a toate, a fost slăvită de Dumnezeu şi prin 
multe minunate vindecări de cancer, boală atât de răspândită. De aceea, Comu- 
nitatea Milei (sub protecția Sfântului Ivan de Kronstadt, care se ocupă de copii cu 
cancer şi a fost distinsă de către Institutul de Cercetare ştiinţifică din Moscova), cu 
binecuvântarea prea fericitului patriarh Alexei al doilea, a solicitat să se facă o co- 
pie a icoanei de la Vatoped. 


Răspunzând la această cerere, starețul mănăstirii, Efraim, a dat binecuvântarea să 
se înceapă lucrarea de copiere a icoanei făcătoare de minuni a Împărătesei a toate, 
pentru poporul rus. Înainte de a începe pictura icoanei, s-a făcut Sfânta Liturghie şi 
apoi sfinţirea aghiasmei mici. Apa sfinţită a fost folosită la amestecarea culorilor 
cu care a fost pictată icoana de către zugravul de icoane Vladimir care a păzit cu 
grijă toate regulile vechi ale iconografiei. 


Când icoana a fost gătată, a fost aşezată în altarul Bisericii mari a mănăstirii Vato- 
ped, unde a rămas 40 de zile. După acest răstimp, a plecat spre Rusia, unde a ajuns 
pe data de 11 august, 1995. 


Mai mult de o sută de episcopi şi preoţi au primit icoana şi au săvârşit Sfânta Litur- 
ghie şi un serviciu special pentru icoana în catedrala Adormirea Maicii Domnului 
din Kremlin. 


La început, icoana a rămas o vreme în casa unui preot cucernic de unde a fost dusă 
în spitalele de cancer din Moscova, unde s-au săvârşit slujbe pentru bolnavi. După 
aceste slujbe, s-au constat îmbunătăţiri simţitoare în starea bolnavilor. 


La scurtă vreme, icoana a fost dusă la Biserica tuturor Sfinţilor din fosta mănăstire 
Novo-Alekseyevsky. 


Atunci a fost scris Acatistul icoanei (1996), care îmbină calitățile distinctive ale 
originalului grec cu tradiţiile imnografice ale Bisericii ruse. 


De atunci, în Biserica tuturor Sfinților se săvârşeşte în fiecare Duminică slujbă 
specială şi se citeşte Acatisul Impărătesei a toate, după care se împarte unt-delemn 
sfinţit pentru ungerea bolnavilor. 


Biserica tuturor Sfinților ține o cronică corectă a tuturor vindecărilor minunate 
săvârşite de icoana Maicii Domnului. 


Spicuim numai câteva din ele: 


1. Acum cinci ani, s-a descoperit că Alexandru, care acum a împlinit 20 de ani, 
avea o angiofibroză la baza craniului. El a venit în mod regulat la slujbele de vin- 
decare făcute înaintea icoanei Împărătesei a toate şi tumoarea a început să de- 
screască. Acum, Alexandru nu mai are nimic. 


2. O femeie în vârstă a fost diagnosticată cu cancer de gradul trei. I s-a făcut ope- 
raţie şi i s-a tăiat o parte din intestin. Ea a refuzat să facă chemoterapie şi radiaţii. 
Fiica sa a început să citească Acatisul Împărătesei a toate timp de 40 de zile, ru- 
gându-se pentru vindecarea mamei sale şi ungând-o cu untdelemn sfințit pentru 
bolnavi. Acum este total vindecată. 


3. 0 copilă de un an jumătate - Leah - a fost diagnosticată cu cancer la ficat. Mama 
sa a ascultat de sfatul unui creştin pios din biserica la care mergea şi a început să 
se roage cu înfocare la icoana Împărătesei a toate. În mod regulat o aducea pe fiica 
ei la împărtăşit şi o ungea cu untdelemn sfințit. După o lună, mama, cu faţa stră- 
lucind de bucurie, a spus prietenilor săi: „leri am fost la spital şi anlizele au ieşit 
foarte bune. Doctorii sunt înmărmuriţi”. Fericiţii părinţi, nu numai că şi-au primit 
copilul vindecat, dar au descoperit şi mărgăritarul cel de mare preţ al credinţei: 
După ce au făcut o slujbă de mulţumire, s-au căsătorit religios în biserică şi au 
devenit creştini, nu numai cu numele, ci şi cu trăirea. 


Bucură-te, Împărăteasă a toate care, cu adevărat, tămăduieşti neputinţele noastre 
2 > 2 
prin harul tău! 


